Kamzík (vrch)

Kamzík (; , ) je vrch v pohorí Malé Karpaty. Leží priamo nad Bratislavou, približne  severozápadne od jej centra. Na vrchole stojí televízna veža zo 70. rokov, ktorá nahradila staršiu z roku 1956. Vo veži sa nachádza kaviareň a reštaurácia s panoramatickým výhľadom na celé okolie Bratislavy, za dobrého počasia vidno aj Alpy.

Poloha 
Nachádza sa na juhovýchodnom okraji pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, na území okresu Bratislava III a v katastrálnom území miestnej časti Vinohrady. Najbližším sídlom je na juhovýchodnom úpätí ležiaca miestna časť Koliba. Na vrchol vedie asfaltová cesta a niekoľko značených chodníkov.

Opis 
Kamzík je súčasťou hlavného hrebeňa a najmä vďaka televíznej veži patrí medzi najznámejšie vrchy Malých Karpát. Západným smerom leží Devínska Kobyla () a Sitina (), južným hradný vrch, severovýchodne Chlmec () a severne Hrubý Drieňovec (). Severné a západné svahy odvodňuje Vydrica, smerujúca do Dunaja, voda z východných a južných svahov odteká menšími potokmi. Kamzík pokrýva bukový les a je súčasťou Chránenej krajinnej oblasti Malé Karpaty 

Kamzík je významné stredisko turistického ruchu, v blízkosti sa nachádza hotel West, Koliba Expo, bobová dráha, lyžiarsky vlek, rôzne chaty, parkoviská. Na Kamzíku premáva od roku 1972 sedačková lanovka z doliny Železnej studničky. Pod vrcholom stojí pomník padlým vojakom v prusko-rakúskej vojne z roku 1866 a pamätník víťazstva nad Turkami z roku 1683.

Názov vrchu pochádza pravdepodobne z nemeckého Gemsenberg – Vrch divých kôz, podľa zatúlaných mestských kôz, ktoré sa zdržiavali na úbočí vrchu. Podľa alternatívneho výkladu je názov odvodený z nemeckého gahns, označujúceho rumovisko, podľa kameňov, odnášaných na kopy zo zakladaných viníc.

Výhľady 
Lesný porast vrchu neumožňuje rozhľad, ten je obmedzený len z miest s nižšou vegetáciou. Jedinečný je však výhľad z veže s otočnou reštauráciou, ktorá umožňuje kruhový rozhľad na široké okolie. Viditeľné sú mnohé vrchy Malých Karpát, Borská a Podunajská nížina a pri priaznivých podmienkach aj Považský Inovec, Tribeč, Pavlovské vrchy na Morave a juhozápadným smerom aj predhorie Álp.

Turizmus 
Na Kamzík je možný prístup asfaltovou cestou cez Kolibu, ktorá je prístupná automobilmi, alebo trolejbusovou linkou Bratislavskej hromadnej dopravy na zastávku Koliba. Z Koliby premáva aj lanovka.

Turistické trasy 
 po  značke z mestskej časti Lamača
 po  značke (Cesta hrdinov SNP):
 z Devína cez Devínsku Kobylu a Slavín
 zo severu cez rázcestia Spariská a Pod Chlmcom
 po  značke z hlavnej železničnej stanice cez Kolibu
 po  značke:
 z lokality Krásna hôrka na Kolibe
 od ústredia KST na Záborského ulici cez miestnu časť Briežky

Referencie

Pozri aj 
 Televízna veža na Kamzíku
 Homoľské Karpaty
 Pezinské Karpaty
 Zoznam vrcholov v Malých Karpatoch

Iné projekty

Externé odkazy 
 Poloha na turistickej mape

Vrchy v Malých Karpatoch
Bratislavský lesný park
Geografia Bratislavy
Turistická značkovaná trasa číslo 0701
Vrchy v okrese Bratislava III
Vrchy pod 1000 metrov na Slovensku